রাঙামাটির ৪৬ জনের রিপোর্ট ‘নেগেটিভ’ - parbatyachattagram.com
নীড় পাতা » ব্রেকিং » রাঙামাটির ৪৬ জনের রিপোর্ট ‘নেগেটিভ’
রাঙামাটির ৪৬ জনের রিপোর্ট ‘নেগেটিভ’
নিজস্ব প্রতিবেদক এপ্রিল 12, 2020	ব্রেকিং, রাঙামাটি, লিড 20 বার পড়া হয়েছে
করোনা পরীক্ষার জন্য পার্বত্য রাঙামাটি থেকে চার দফায় পাঠানো মোট ৪৬ জনের রিপোর্টই ‘নেগেটিভ’ এসেছে বলে নিশ্চিত করেছেন ডা. মোস্তফা কামাল। তিনি রাঙামাটি সিভিল সার্জন অফিসের করোনা ইনচার্জ হিসেবে দায়িত্ব পালন করছেন।
ডা. মোস্তফা কামাল জানিয়েছেন, চট্টগ্রামে পরীক্ষা শুরুর পর আমরা প্রথমে ২ জন, পরে ১০ জন, এরপর ২৪ জন এবং সর্বশেষ ১০ জনের রিপোর্ট পাঠিয়েছিলাম গত শুক্রবার পর্যন্ত। বিভিন্ন সময়ে ভাগে ভাগে এসব রিপোর্ট সবই নেগেটিভ এসেছিলো। রোববার সর্বশেষ সবার রিপোর্টই আমাদের হাতে এসেছে এবং খুশির খবর হচ্ছে যে, সবগুলো রিপোর্টই নেগেটিভ এসেছে। অর্থাৎ এদের কারো শরীরেই করোনা ভাইরাসের উপস্থিতি পাওয়া যায়নি।
এই চিকিৎসক আরো জানিয়েছেন,‘দুইদিন আগে করোনা উপসর্গ নিয়ে রাজস্থলী উপজেলা স্বাস্থ্য কমপ্লেক্সে আসা এবং আইসোলেশনে রাখা সেই যুবকের রিপোর্টও নেগেটিভ এসেছে। অর্থাৎ তার করোনা নেই। বিষয়টি আমাদের সবার জন্য স্বস্তির।’
আগের সংবাদটি পড়ুন রাঙামাটিতে বিমান বাহিনীর হেলিকপ্টারের জরুরি অবতরণ
পরের সংবাদটি পড়ুন বিলাইছড়িতে ধানের বীজ ও সার পেল কৃষকরা